b'\n_START_ARTICLE_\nSoavinandriana\n_START_SECTION_\nPovijest\n_START_PARAGRAPH_\nSoavinandriana se po\xc4\x8dela razvijati kao gradsko naselje u doba francuske kolonijalne uprave, kada su pored grada po\xc4\x8dele nicati velike planta\xc5\xbee._NEWLINE_Pored grada, svega 1,5 km od sredi\xc5\xa1ta grada nalazi se planta\xc5\xbea kave Elite na povr\xc5\xa1ini od 150 hektara (s milijun stabala kave). Grad ima sajmeni dan u ponedjeljak, tad se na lokalnoj tr\xc5\xbenici okupe svi poljoprivrednici i sto\xc4\x8dari iz cijele regije.  Cijelo 20. stolje\xc4\x87e okolina je bila podvrgnuta bjesomu\xc4\x8dnoj sje\xc4\x8di drve\xc4\x87a radi pro\xc5\xa1irenja obradive zemlje, tako da je kraj dobrano ogoljen i otpo\xc4\x8dela je erozija tla. Zato se u novije vrijeme provode akcije ponovnog po\xc5\xa1umljavanja.\n_START_SECTION_\nGeografska i klimatska obilje\xc5\xbeja\n_START_PARAGRAPH_\nSoavinandriana se nalazi na jugoistoku malga\xc5\xa1ke sredi\xc5\xa1nje visoravni na prosje\xc4\x8dnoj nadmorskoj visini od 1300 metara, okru\xc5\xbeena brojnim planta\xc5\xbeama kave. Ima oceansku klimu, s primjesama tropske i umjereno kontinentalne koja je ugodnija od obalnog dijela Madagaskara gdje vlada vru\xc4\x87a tropska klima.\n_START_SECTION_\nGospodarstvo i promet\n_START_PARAGRAPH_\nSoavinandriana je udaljena oko 132 km u pravcu jugozapada od glavnog grada Madagaskara Antananariva i oko 140 km od provincijskog sredi\xc5\xa1ta Antsirabea. Sredi\xc5\xa1te je poljoprivredno-sto\xc4\x8darskog kraja u kojem se najvi\xc5\xa1e uzgaja kava (koncern Elite) i goveda zebu._NEWLINE_Pored grada nalazi se jezero Andranotoraha u krateru ugaslog vulkana, a na udaljenosti od 15 km od sredi\xc5\xa1ta grada nalazi se jezero Itasi.'